Sa laog nin anom na bulan pagkatapos nin pagkagadan ni Smith, nagkapirang mga katawohan nagkumpetensiyahan sa pagsangli kan saiyang puwesto. An mga pangenot na mga kandidato iyo sinda Sidney Rigdom, Brigham Young, asin James Strang. An mayoriya kan Mga Banal sa Huring Aldaw nagpiling magsunod sa pamamayo ni Brigham Young, pero nagkapirang saradit na mga simbahan an nagsurulpot gikan sa krisis nin pagsangli. Ining signipikanteng pangyayari sa Historiya kan Mga Banal sa Huring Aldaw na kahiroan nagresulta sa nagkapirang mga permanenteng pagkakabarangaan.

Magkapirang sakyada asin laban na makuri an natapsokan niya. Sa Imus, Cavite, pigplano asin piggigbo niya an pag-atake sa mga pwersa kan Kastila. Sa Sta. Cruz, Laguna, dara niya an dakulang pwersa sa batalya laban sa pwersang Amerikano na pinamayohan ni Hen. Lawton asin siring man sa Bicol kun saen siya pinadara, winarak niya an mga paratanom na Ingles asin kinumpiska niya an mga rogaring kan mga Kastila.

An 'Panicuason Hot Spring Resort sarong resort namomogtak sa may pamitisan kan Bukid Isarog sakop kan barangay Panicuason, mga 15 kilometro an rayo sa siyudad nin Naga, Filipinas. An resort may mga kwartong turogan kun banggi, may jacuzzi, asin may tolong parigosan na iba-iba an init kan temperatura, an pinakamainit nag'abot 39 degree C. Igwa man ining swimming pool na simpleng malipot sana an tubig. An tubig igdi nagbubulos hale pa sa bukid kan Isarog.

Si Abbas napili na Presidente kan Estado nin Palestino kan Konseho Sentral kan inapod na Palestine Liberation Organisation kan Nobyembre 23, 2008, katongdan na kapot naman niya poon kan taon 2005 maski totoo bakong opisyal. Siya nagsirbe bilang enot na Primer Ministro kan Palestinian Authority poon Marso abot Oktobre 2003 kun kasuarin siya nagdimitir huli sa soboot sabi niya ""kulang na suporta"" hale sa Israel asin sa Estados Unidos asin huli man sa internal na diringkilan sa laog kan gobyerno niya. Bago siya nagin Primer Ministro, siya nagtukaw sa Negotiations Affairs Department.

Igwa ining sukol na 134.48 kilometro kwadrado na kadagaan asin namumugtak sa ikatulong distrito. Sosog sa sensus kan 2010, igwa ining 121,348 katawo. An designadong zip code kaini iyo 2012.